cyanic-selkie/wikianc huggingface dataset:
Лорин (пејачка)
Ран живот
Лорин е родена во Стокхолм, Шведска, во 1983 година во семејство на имигранти кои биле марокански Бербери. Таа пораснала во либерално муслиманско семејство. На почетокот на нејзиниот живот, Лорин се преселила во Вестерос, каде што и пораснала. Поголемиот дел од тинејџерските години ги поминала во Грита, станбена област во Вестерос.
2004–2010 година: Идол и пауза
Лорин станала позната на шведската публика откако учествувала во шведскиот Идол 2004, натпреварувајќи се како Лорен Талхауи. За време на квалификацискиот круг, таа се пласирала на третото место со гласовите на јавноста. Таа би била елиминирана, но добила вајлд-карта од судиите, дозволувајќи и да се натпреварува во програмата. Таа завршила четврта во генералниот пласман и била елиминирана во текот на осмата недела. По Идол, во 2005 година, таа го издала промотивниот сингл „The snake“, со групата Роб’н’Раз. Истата година, таа исто така го претставила ТВ-шоуто Лисна, емитувано од шведската станица ТВ400. После една година, таа направила пауза од повидливите улоги и работела како продуцент на сегменти и режисер за ТВ реални шоуа меѓу кои Värsta pojkvänsakademin, Matakuten и Frufritt.
2011–2013: Мелодифестивален, Евровизија и Heal
За да го промовира албумот, Лорин се појавила како музички гостин во неколку европски ТВ-емисии, вклучувајќи го и полското талент шоу Must Be the Music на 21 октомври 2012 година,  втората сезона на романската верзија на Х Фактор на 18 ноември 2012 година и финалето на третата серија на холандско талент шоу „Гласот на Холандија“. Лорин премиерно го извела новиот сингл вклучен во реиздавањето на нејзиниот деби албум на отворањето на Евровизија во 2013 година. Песната се викала „We Got the Power“, во продукција на Патрик Бергер, а напишана од Естер Дин, кој претходно соработувал со Икона Поп, Ријана и Робин.
2014–16: Проект Paperlight и турнеја
Во октомври 2013 година, „Art on Ice“ објавил дека Лорин ќе биде една од уметниците што ќе настапат на нивната турнеја во 2014 година, чиј концепт бил да комбинира музика во живо со уметничко лизгање. Турнејата се одржала во Финска, Шведска и Швајцарија.
Во јануари 2014 година, шведскиот СВТ ја воскреснал својата наградувана серија „Sápmi Sessions“ - во која познати шведски уметници патуваат во северниот дел на Шведска за да се сретнат со своите талентирани колеги од населението Лапонци и да започнат нова соработка. Никогаш порано се немаат сретнато, но ќе имаат три дена заедно да напишат и снимаат сосема нова песна. И, самата Лорин била дел од првата епизода, работејќи со Ига-Марет Гауп-Јуусо и излегла со песната „Son“ за нејзиниот нов албум.
На 11 август 2015 година, Лорин открила нов сингл, со наслов „ I'm with you “ објавен на 14 август 2015 година, и добила генерално позитивни критики од современата музичка критика. Сепак, официјалното музичко видео, инспирирано од филмот „ Over the edge“ од 1979 година, добило генерално негативни критики од обожавателите и критичарите. На 17 декември 2015 година, Лорин го објавила својот следен сингл „Under ytan “ („Под површината“), обработка на оригиналната песна на Уно Свенингсон. Ова било нејзино прво официјално издание на шведски јазик и било достапно во нордиските земји на 18 декември, а низ светот една недела подоцна. „Under ytan“ добил признанија од критиката  но постигнал слабо комерцијално признание. Во 2016 година, Лорин се вратила на евровизиската сцена кога настапила на настанот „Евровизија забава“ што се одржал во Стокхолмската Теле2 арена ноќта на претстојното финале на Евровизија и се емитувал преку интернет ширум светот. За време на интервјуто во Бугарија во 2016 година, Лорин изјавила дека таа и нејзиниот тим работат „упорно“ на нова музика и потврдила дека нејзиниот нов албум ќе биде објавен подоцна во 2016 година или почетокот на 2017 година. Ова ќе биде нејзиниот прв албум кој ќе биде објавен во последните четири години.
2016 – сегашност: Melodifestivalen, Nude and Ride
На 30 ноември 2016 година, било објавено дека Лорин ќе се натпреварува на Мелодифестивал 2017 со песната „Statements“ за шанса повторно да ја претставува Шведска на Евровизија 2017. На 25 февруари 2017 година, таа се квалификувала во рундата Втора шанса, но не се пласирала директно во финалето од нејзиното полуфинале во Мелодифестивален и била ставена во рундата Втора шанса. По ова, таа го загубила двобојот во Втора шанса против Антон Хагман и потоа била елиминирана од натпреварот. За време на интервјуатнана Мелодифестивал, таа потврлади дека ЕП ќе биде објавно на пролетинуште еден а есен. Таа исто така потпишала со BMG Scandinavia за менаџерски цели на нејзиниот претстоен студиски албум.
На 14 јули 2017 година, Лорин објавила нов сингл наречен „Body“. Таа, исто така открила дека "Body" служел како водечки сингл од нејзиниот прв ЕП Nude, кој бил објавен на 25 август 2017 година. На 11 август 2017 година, „ Jungle “ со Елифант, била издадена како втора песна од Nude. Исто така било објавено дека нејзиниот втор албум ќе биде објавен на 17 ноември 2017 година, а главниот сингл на 22 септември 2017 година, но првиот сингл „71 Charger“ доцнел без причина и бил објавен една недела подоцна, на 29 септември 2017 година. Вториот сингл, „Hate The Way I Love You“ бил објавен на 27 октомври 2017 година со признание од критичарите. Исто така било откриено дека албумот ќе се вика Ride, кој бил објавен на 24 ноември 2017 година, една недела после датумот на планираното издавање.
Политички активизам
За време на Евровизија 2012 во Баку, Азербејџан, Лорин била единствениот учесник кој се сретнал со локални активисти за човекови права. Таа подоцна им изјавила на новинарите дека „човековите права се повредени во Азербејџан секој ден. Не треба да се молчи за такви работи“. Портпарол на владата на Азербејџан одговорил критички, велејќи дека натпреварот не треба да се „политизира“ и побарал ЕБУ да ги спречи ваквите состаноци. Шведските дипломати одговориле дека ЕБУ, шведската ТВ и Лорин не постапиле спротивно на правилата на конкуренцијата.
Во јули 2012 година, Лорин настапила на Славјански базар во Белорусија, каде присуствувал белорускиот претседател Александар Лукашенко. За време на нејзината посета на земјата, таа се состанала со сопругата на политичкиот затвореник Алеш Бјалиатски, претставници на Виасна и независни новинари, а на двочасовен состанок ја изразила својата поддршка кон политичките затвореници и ја потпишала петицијата за забрана на смртната казна во земјата. Лорин подоцна изјавила дека е целосно свесна за ризиците што ги носи „зборувањето“, вклучително и можноста да биде запрена или уапсена на аеродромот кога се обидува да се врати дома.
Во август 2013 година, таа била амбасадор на Шведскиот комитет за Авганистан и ги посетила Кабул, Авганистан и селото Јаскин Бала во долината Варшај со Карл Билд, министер за надворешни работи на Шведска. Година подоцна, изградбата на ново основно училиште требало да започне во селото и планот бил Лорин да се врати и да ја следи работата на новото училиште сè додека не заврши. „Беше одлично искуство да се сретнам со луѓето од Варшај во Јаскин Бала, и мажи и жени. Се надевам дека ќе се вратам наскоро и повторно ќе се сретнам со моите пријатели“, изјавила Лорин, „Образованието е најважното прашање, кога станува збор за намалување на сиромаштијата и за да им помогнеме на луѓето да преземат контрола над сопствениот живот“, додала таа, „ Јас сум многу импресионирана од она што СЦА го прави во Авганистан. За мене, ова е вистинскиот начин на напори за развој. Среќна сум што сум посветена на таа работа.“ За својата работа, Лорин била објавена како нов покровител на Светската детска награда во Њујорк, САД и го добила Кристалниот глобус. На 30 октомври 2014 година, таа по втор пат ја освоила Светата детска награда „Кристален глобус“ и се сретнала со добитничката на Нобеловата награда за мир Малала Јусафзаи и шведската кралица Силвија на церемонија во замокот Грипшолм во Марифред, Шведска. Таа сакала да го поддржи WCP - најголемите светски образовни програми за деца за правата на децата.
Турнеи и сали
Водечки турнеи
Концертни сали
Промотивни турнеи
Лакуна
Лакуна во текстологијата е поим кој ја означува секоја празнина во текстот (најчесто во стари или текстови во ракопис), настаната како последица на некое механичко оштетување, свесна интервенција или по грешка на препишувачот.
ОУ „Страшо Пинџур“ - Неготино
Основно училиште „Страшо Пинџур“ — едно од двете основни училишта во градот Неготино, во истоимената општина, Македонија. Училиштето се наоѓа близу центарот на градот, сместено веднаш наспроти единствената градска црква, долж течението на Тимјаничка Река.
Историја
Изградбата на училишната зграда започнала во 1933 година и била завршена четири години подоцна, во 1937 година. Средствата за изградбата на училиштето биле обезбедени со доброволни прилози.
Првите ученици во зградата биле примени во учебната година 1937/1938 година. Четири години училиштето работело без никаков назив, за во 1941 година да го добие името „Александар Станоев“, во чест на некогашниот учител, родум од Неготино. По ослободувањето на Македонија, училиштето го добило денешното име, односно било наречено по тиквешкиот револуционер и комунист, Страшо Пинџур.
Во учебната 1946/1947 година, во рамките на истата зграда била отворена гимназија. Една година подоцна двете училишта биле споени во неполна гимназија со заедничко име „Страшо Пинџур“.
Поради порастот на бројот на ученици и паралелки во учебната 1985/1986 година започнала со изградба на нов дел од објектот, во кој се нашле девет училници, кујна и трпезарија.
Во 2002 година била извршена обнова на дел од старата училишна зграда, каде биле сменети вратите, прозорците и пластичниот под на шест училници во износ од 11.000 долари преку донација од страна на Католичката служба за помош.
Во учебната 2002/2003 година, со грант од страна на УСАИД во висина од 61.000 американски долари била целосно обновена старата училишна зграда, како и две училници во новиот дел.
Организација
Во училиштето работат околу 60 наставници. На ниво на училиштето во просек се школуваат 1.000 ученици, распоредени во четириесетина паралелки. Во состав на училиштето постои и паралелка за деца со посебни потреби, како и дневен престој.
ПУ „Коста Рацин“ - Јаргулица
„Коста Рацин“ — училиште во Јаргулица, Општина Радовиш.
Воротан (река)
Воротан (Որոտան, Bazarçay) е река во Закавказјето, лева притока на реката Аракс. Извира во северниот дел на јужно-ерменската провинција Сјуник, тече 119 км југоисточно низ Ерменија, а потоа 59 км низ Нагорно-Карабах, регион присвојуван од Ерменија и Азербејџан, пред да се влее во Аркас на границата со Иран. Реката најмногу тече низ планински предели и на неколку места низ длабоки кањони. Градовите Сисијан и Кубатли лежат на нејзиниот тек. За време на советскиот период, три резервоари со хидро-централи биле изградени по течението на реката.
При обид да се зголеми волуменот на вода во езерото Севан, 22 км тунел бил изграден за да се пренесува вода од Воротан во езерото. Изградбата почнала во текот на 1980-тите, но работата морала да биде прекината во 1988, на само 18 км изградени, поради вооружениот конфликт помеѓу Азербејџан и Ерменија за регионот Нагорно-Карабах. Ерменската влада конечно го заврши воротанскиот тунел во 2003, но сè уште не почнало да тече вода во езерото.
Список на архитекти
Ова е список на познати архитекти низ историјата. На крајот е вклучен и списокот на архитекти по земја.
Содржина по векови: Стар век • XIII • XIV • XV, XVI • XVII • XVIII • XIX • XX • XXI
Списоци по земја
ОУ „Страшо Пинџур“ - Чешиново
Страшо Пинџур — основно училиште во Чешиново, Општина Чешиново-Облешево. .
Битов
Битов (Bütow) — општина во округот Мекленбуршка Езерска Област, во Мекленбург-Западна Померанија, Германија.
Гермен
Гермен или Гримна (Κρήμνη, Кримни) — село во општината Полигеро во Халкидички округ на Егејска Македонија, денес во Грција.
Калиполе (Топлица)
Калиполе — археолошко наоѓалиште во гостиварското село Топлица. Претставува средновековна некропола. Се наоѓа на 1 км северозападно од селото, каде се среќаваат камени плочи од гробни конструкции со насоченост исток-запад.
Сатурн LVI
Сатурн LVI е со пречник од околу 4 километри и кружи околу Сатурн на просечно растојание од 21,163 Gm за 1149,82 дена, со наклон од 177° кон еклиптиката, во ретроградна насока и со ексцентричност од 0,373.
Нигјар Рафибејли
Нигјар Худадат кизи Рафибејли (Nigar Xudadat qızı Rəfibəyli) (1913-1981, Баку) — азербејџански писател и претседател на Унијата на писатели на Азербејџан. Таа била мајка на Анар Рзајев, писастел на романи и кратки раскази и сопруга на познатиот писател и поет Расул Рза.
Ран живот
Нигјар Рафибејли беше родена на 23 јуни 1913 година во градот Ганџа. Нејзините родители биле медицински хирурзи. Нејзиниот татко, Худадат Рафибејли беше првиот азербејџански хирург кој студирал во Европа. Во 1919 година, тој стана гувернер на провинцијата Ганџа во периодот на предсоветската независност на Демократска Република Азербејџан (1918-1920), но тој наскоро беше уапсен на иницијатива на ерменските болшевици и испратен на островот Нарген, каде што тој беше убиен од страна на болшевичките војници во 1920 година. Нигјар Рафибејли завршила училиште во Ганџа и се пресели во Баку за нејзиниот високо образование. Студирала на Педагошкото техничко училиште. Таа предава во училиштето, но секогаш се пишувала романи. Нејзината прва песна, наречена "Чадра" (превез на азербејџански), беше објавена во списанието "Дан Ulduzu" во 1928 година. Во перодот од 1930-1932 таа работеше во студиото Azerbaijanfilm.
Подоцнежни години
За нејзините креативни заслуги и голем придонес на азербејџанската литература, таа беше наградена со Орденот на знакот на честа. Многу од делата на Нигјар Рафибејли беа посветени на романтизмот, мајчинството, природата и татковината.
975
975 (Римски бројки) — година според општоприфатениот календар. Тоа била 975 година од новата ера, 975. од првиот милениум, 75. од X век и шеста од 970-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6483 и 6484 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5725 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4735 и 4736 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1728.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 975 година се протега во 3611 и 3612, додека според второто гледиште, годината трае во текот на 3671 и 3672 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1518. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 364 и 365 исламска година.
Ана Бендераќ
Ана Бендераќ, — српска шахистка, велемајстор (2004) и ФИДЕ тренер (2018).
Животопис
Средно училиште завршила во родниот град, а Вишо тренерско училиште во Нови Сад. Била пионерски првак на Југославија (1990) и двапати младински шампион на СРЈ (1994 и 1996 година). Таа е повеќекратна шампионка на Република Српска. Неколку пати играла за репрезентацијата на Србија. Таа е победничка на турнирот за велемајстори во Белград (1996 и 2009 година). Таа била член на тимот на шаховскиот клуб „Гоша“ (Смедеревска Паланка), кој го освоил првото место во Купот на европските шампиони (Опатија, 1997). Исто така, таа редовно игра за ШК „Леотар“ (Требиње), со кој неколку пати го освојувала екипното првенство на Република Српска.
Најдобар пласман на списокот на Светската шаховска федерација имала во 2008 година со 2.334 бода. Во 2020 година била назначена за селектор на женската шаховска репрезентација на Србија.
Педагогија
Педагогија или поретко педагогика е името на општествената наука за воспитанието. Самиот поим за педагогија различно се дефинирал во различните периоди, што укажува на развојот на самата наука низ историјата на човештвото.
Како и секоја друга наука, и педагогијата има свој посебен систем на педагошки закони и своја структура која опфаќа различни правци и дисциплини. Официјално се одделува од филозофијата со појавата на педагошките класици - педагози, а како посебна академска дисциплина ја воведува познатиот германски педагог Јохан Фридрих Хербарт во 19 век. Денес педагогијата се изучува во многу земји во светот.
„Педагог“ може да се однесува на човек кој специјализирал педагогија, но исто така служи и да се означат наставниците, кои покрај научните основи на предметот за кој се определиле, се стекнуваат и со педагошка подготовка.
Поим
Зборот „педагогија“ потекнува од грчкиот јазик и за првпат се среќава во времето на античките држави. Се состои од два збора - што значи дете и  (ágō) што значи да води. На почетокот овој поим имал буквално значење — со него се означувал роб кој го водел детето од куќата до местото каде се образувала тогашната младина. Тој роб се нарекувал педагог, односно оној кој го води детето. Меѓутоа, според некои теоретичари, робот не се грижел само за сигурноста на детето на патот од куќата и до неа, туку водел сметка и за неговото однесување. За разлика од момчињата, девојчињата останувале во своите куќи заедно со своите мајки.
Во Стариот Рим значењето на поимот „педагог“ (лат. paedagogus) се менува, па сега се однесува на учениот роб (најчесто Грк) кој ги подучува децата. Дури тогаш, како и подоцна, самиот поим „водење“ се менува од буквалното во преносното значење - педагог е оној кој насочува, образува и воспитува.
Односот на воспитанието и образованието
Според многу автори и учебници, воспитанието и образованието заемно се надополнуваат, односно не е можно тие да се раздвојат. Под воспитание се подразбира севкупност од намерните (интенционални) влијанија врз личноста кои и овозможуваат да се здобие со определени знаења, умеења (вештини, способности) и навики, да ги негува психофизичките способности и да формира соодветен поглед на светот. Според ова, образованието е дел од воспитанието (односно, воспитание во потесна смисла) кое го опфаќа стекнувањето со знаења, умеења и навики. Мирослав Кука истакнува дека „да се тврди дека педагогијата е наука за воспитанието и образованието е слично на тврдењето дека биологијата ја проучува живата природа и растенијата“.
Предмет и задачи на педагогијата
Педагогијата настанала од потребата за систематизација и воопштување на искуствата и знаењата во врска со воспитанието и образованието. При одредување на предметот на проучување на педагогијата, како и методологијата со која таа се служи, се јавуваат одредени потешкотии. Имено, постојат и многу други науки кои се занимаваат со општествените феномени и практиката кои обично се нераскинливо поврзани со воспитанието. Поради тоа постојат несогласувања меѓу различните автори, не само во врска со предметот на проучување и изборот на методологија, туку и недоследност во користењето на стручната терминологија.
Основните задачи на педагогијата како наука се:
Педагошки закони
Доколку при определувањето на педагошките закони се пристапи од стојалиштето според кое во секој момент од воспитно-образовната дејност ученикот се здобива со ново животно искуство, и ако како извори на тоа ново животно искуство се земат четири категории (објективна стварност, педагог, претходното искуство на ученикот и самиот ученик), тогаш би можеле да се издвојат четири основни педагошки закони.
Закон на наследување на културата
Од самото раѓање, човекот ја осознава објективната стварност непосредно – тој чувствува и перцепира дразби од животната средина (ноќ – ден; топло – ладно и сл.). Меѓутоа, тие чувства и перцепции се доживуваат и со посредство на културата – човекот научува дека за да му биде топло треба да носи јакна, а кога надвор времето е топло треба да носи полесна облека. Облеката е производ на човечката култура.
Ова јасно го разликува човекот од останатите животни: секое следно поколение ги наследува сите достигнувања на човечката култура создадени од сите претходни поколенија, односно не мора да ги создаде и осознае одново – воспитанието ги дава потребните инструкции.
Закон на социјализација
Законот за социјализација вели дека само во односите со други луѓе човечката единка ја пронаоѓа својата човечка суштина.
Како извор на социјализација се јавува педагогот, и тоа не само професионалните педагози, туку и родителите, поширокото семејство, наставниците, пријателите и сите оние со кои дадената единка одржува контакти. Сите тие се фактори на социјализација. Детето најпрво е само потенцијален кандидат за да стане личност-човек. Тоа може да стане човек само преку општењето со другите луѓе: најпрво мајката и таткото, браќата, сестрите, потоа наставниците итн. Личноста на човекот не се раѓа; се раѓа само единка (индивидуа), која покрај својата биолошка природа, е и производ на општествената средина во која живее. Значи, личноста се изградува со воспитанието како дел од општеството.
Закон на последователност
Условот на редовната образовна задача (цел) мора да биде јасен и достапен и да се основа на познатото и порано усвоеното. Со други зборови, според Лав Виготски, „зоната на наредниот развој“ ја опфаќа онаа етапа од усвојувањето на животното искуство која логички следува по усвоената; тоа е етапа за чие усвојување и совладување воспитаникот е подготвен со претходното образование. Со ова е искажан законот за последователноста, која може да се движи во насока од попросто кон просто, и од просто кон посложено и најсложено (види дидактички принципи).
Закон на самоопределување
Новороденчето слепо ги имитира движењата на возрасните. Но, уште кај детето започнуваат да се забележуваат признаци кои водат до развивање на различни способности, се јавува селективност во активностите, со тоа и во воспитните активности (сакам – не сакам, морам – не морам и сл.).
Самоопределувањето на единката во поширока смисла е основано на слободната волја при изборот на животниот пат, своето место во општеството, начинот на живот (животен стил) и видовите на активности, а исто така и начинот на кој се однесува во проблемски и конфликтни ситуации. Самоопределувањето на воспитаникот има најважно значење за образованието на човекот.
Структура на педагогијата
Во педагогијата се разликуваат педагошки правци и педагошки дисциплини.
Педагошки правци
Постојат многу правци во развитокот на педагошките идеи и тие меѓусебно донекаде се поклопуваат, но постојат и такви кои меѓусебно се исклучуваат. Класификациите на овие правци се дадени од страна на различни теоретичари.
Полскиот педагог Богдан Суходолски сите правци ги сведува под името „две педагогии“ кои се во меѓусебна „борба“. Првата или „педагогија на есенцијата“ е насочена кон иднината и дава слика на воспитаникот каков би требало да биде. Другата или „педагогија на егзистенцијата“ е свртена кон сегашноста и поставува прашања за тоа каков е всушност воспитаникот. Меѓутоа, меѓу овие два правци се можни и компромиси, особено во современата педагогија. Чехословачкиот педагог Франтишек Сингуле наведува повеќе можни класификации, но се определува за онаа која разликува единаесет правци, меѓу кои се прагматичната, експерименталната, психоаналитичко-поединечната, па и фашистичката педагогија. Французинот Жан Вијал не дава конкретна поделба на правците, но ги разграничува факторите кои влијаат на развитокот на педагогијата. Тие се технопедагогија (технологијата како фактор на развиток), педоцентризам (врска на оваа наука со биологијата и психологијата: детето како фактор) и социоцентризам (ја нагласува важноста на социјалните фактори во воспитанието). Американецот Ф. Маер врши поделба само на педагогијата во САД, која ја нарекува теорија на воспитанието. Тој, меѓу другото, ја наведува идеалистичката, неореалистичката, перениалистичката, есенцијалистичката и други, а како најнова - егзистенцијалистичката концепција на воспитанието, односно педагогијата. Неговиот сонародник Брамелд тврди дека во САД постојат четири главни правци: есенцијалистички, перениалистички, прогресивистички и реконструктивистички, кои всушност чинат два пара поради меѓусебните сличности. Исто така наведува и шест правци кои влијаат на овие четири, кои повеќе или помалку ги изменуваат.
Педагошки дисциплини
Поделбата на научните дисциплини може да биде различна, бидејќи може да се изврши според повеќе критериуми.
Ниеден критериум за поделба не може во целост да го прикаже системот на педагошки дисциплини, поради сложеноста на самата воспитна дејност, па затоа се прибегнува на комбинирање на овие критериуми. Една важна дисциплина која на ваков начин се издвојува е специјалната педагогија која се применува во работата со воспитаници со физички и/или психички нарушувања во развојот. Таа понатаму може да се подели на сурдопедагогија, тифлопедагогија, олигофренопедагогија и логопедија. Понекогаш овде се вбројува и медицинската педагогија.
Сите овие научни дисциплини не се подеднакво развиени. Така на пример, дидактиката е мошне развиена педагошка дисциплина, додека пенолошката педагогија е значително помалку развиена.
Педагогија и андрагогија
Името „андрагогија“ доаѓа од грчките зборови (andras) - маж и  - да води, што би значело „водење на мажот“. На овој начин, во поглед на етимологијата овој поим е спротивставен на поимот педагогија („водење на детето“). Сепак, иако постојат одредени специфичности во воспитанието на возрасните, тие не се толку големи да побаруваат нужно одвојување од педагогијата. Освен тоа, и воспитанието на адолесцентите (единките на возраст од пубертет до телесна и психичка зрелост) во многу нешта се разликува од тоа на децата, но тоа сепак се разгледува во рамките на педагогијата. Затоа, во предметот на педагогијата се вбројува секое воспитание како севкупност од намерните влијанија врз развојот на личноста, независно од нејзината возраст.
Историски развиток
Педагошката дејност се поврзува со поимот мудрост и е нераскинлив дел од развитокот на цивилизацијата. Педагошката мисла се зародува во старогрчката, староисточната и средновековната теологија и филозофија. За првпат се востановува како наука на почетокот на 17 век од страна на англискиот филозоф Френсис Бекон и се зацврстува како таква од чешкиот педагог Јан Амос Коменски. Педагогијата е релативно млада наука и нејзините научни основи и предмет на проучување ги поставува германскиот филозоф и психолог Јохан Фридрих Хербарт во првата половина на 19 век. Во втората половина од 19 век започнува период на расцут и диференцијација на педагогијата. Постои голема разлика во погледите за педагогија и педологија.
До почетокот на XX век, во специјализираниот печат и педагошките кругови, многу жестоко се разговара за тоа дали педагогијата е наука или уметност. Овој спор се разрешува со тоа што педагогијата цврсто се определува за наука, а педагошката практика (воспитанието и образованието) се определуваат како уметност, поради творечкиот карактер кој го содржат.
Воспитанието и образованието се јавуваат со развитокот на човечкото општество. Општествената функција на воспитанието е да ги подготви децата за животот на возрасните, односно да ги добијат неопходните знаења и навики, да ги усвојат пишаните и непишани правила на социјално општење.
Космос-1549
Космос-1549 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 19 април 1984 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1549 бил воен сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,2 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 414 км, а најмалото на 357.
Бруно Боцето
Бруно Боцето (роден на 3 март 1938 година) е италијански цртан аниматор и режисер, креатор на многу кратки дела, главно од политичка или сатирична природа. Тој го создал својот прв краток анимиран „Тапум! приказната за оружјето“ во 1958 година на 20-годишна возраст. Неговиот најпознат лик, несреќниот малечок по име „Сињор Роси“, е прикажан во многу анимирани кратки филмови, како и глумејќи во три играни филмови: Господин Роси бара среќа (1976), ''Соништата на г. Роси (1977) и Одморот на г-дин Роси'' (1977).
Биографија
Во 1965 година, Бозето го продуцирал својот прв долгометражен анимиран филм: Запад и сода, пародија на американски вестерн филмови. Во 1968 година, Бозето го издаде ВИП мојот брат Супермен, спин-оф за суперхерои. Сепак, неговото најпознато дело е веројатно долгометражниот филм од 1976 година, Алегро Нон Тропо, збирка кратки дела поставени на класична музика на начин на Фантазија на Волт Дизни, но похумористичен по природа, економичен во извршувањето и со пософистицирана наративна тема. По долга пауза, Бозето продуцирал филм во живо во 1987 година, Под кинески ресторан, неговото последно долгометражно филмско дело до помагањето на пилотот за Мамук (2002), анимиран филм кој се случува во праисторијата (сега во продукција на Раи Кино и Бендот за анимација).
Во 1990 година беше објавен Скакулци (Кавалет), кој бил номиниран за Оскар за најдобар анимиран краток филм во 1991 година.
Во 1995 година, продуцирал анимиран краток филм за Хана-Барбера/Студио за цртана мрежа „Каков цртан филм! серија со наслов Помош? а во 1996 година, во соработка со РАИ и со поддршка на Картун (Медиумска програма на Европската Унија), го создал Семејството Шпагети, телевизиска цртана серија од 26 епизоди.
Од 1999 година, Бозето се свртел кон флеш цртаните филмови, особено со наградуваните Европа и Италија, духовит и графички елегантен коментар на европските наспрема италијанските социјани-културни атрибути. Овој стрип, исто така, го инспирирал создавањето на мемето Countryballs
Кратки филмови
Оваа листа е само краток примерок од многуте кратки филмови кои Бозето ги објавил низ годините.
Фридрих II (изборен кнез од Саксонија)
Рани години
Фридрих бил првиот син и наследник на изборниот кнез Фридрих I (1370-1428) и на Катарина од Брауншвајг-Линебург (1395-1442).
Управување
Во 1428 година тој го наследил својот татко и управувал заедно со своите браќа Вилхелм III, Хајнрих и Сигизмунд.
До 1432 година ги бранел своите територии од големата војна против Хуситите. Во 1431 година учествувл во крстоносна војна против хуситите, која војна завршила со пораз, за да во 1433 година потпише договор со нив.
По смртта на ландграфот на Тирингија Фридрих Мирољубиивиот (1440), Фридрих и неговиот брат, Вилхелм ги добиле неговите земји како наследство.
Тоа наследство сепак довело до војна помеѓу браќата. Вилхелм, чувствувајќи се навреден по поделбата на Алтенбургското наследство, стапил во тајни преговори со архиепископот на Магдебург. Воените дејствија ги започнал Фридрих. Тој ја нападнал во 1445 година Тирингија, и така започнала саксонските братска војна, која завршила во 1451 година. Фридрих стапил во сојуз со Хабсбурговците, додека Вилхелм добил помош од Бохемија. Веднаш по оваа војна се случило т.н. „Саксонско киднапирање на принцовите„ (Sächsischer Prinzenraub).
Семејство
На 3 јуни 1431 година тој се оженил во Лајпциг за Маргарита Австриска, ќерка на војводата Ернест Железниот.
Двајцата имале осум деца:
Предраг Стојаковиќ
Предраг "Пеџа" Стојаковиќ (роден ) е поранешен српски кошаркар, кој играл на позицијата крило. Во својата кариера играл за Црвена Ѕвезда и ПАОК во Европа, како и за Сакраменто Кингс, Индијана Пејсерс, Њу Орлеанс Хорнетс, Торонто Репторс и Далас Маверикс во НБА лигата.
Стојаковиќ бил избран вкупно како 14-ти пик на НБА драфтот 1996 од страна на Сакраменто Кингс. На клубот му се приклучил две години подоцна во 1998, а благодарение на својте добри игри во дресот на Кингс тој трипати бил учесник на Ол-стар натпреварите (2002, 2003 и 2004) и избран во втората најдобра петорка на НБА во 2004 година. Познат како многу добар шутер, тој, исто така, двапати бил победник во НБА натпреварот во шутирање тројки во 2002 и 2003 година. По завршувањето на кариерата Сакраменто Кингс во негова чест го повлекле од употреба неговиот дрес со број 16.
По заминувањето од Сакраменто, Стојаковиќ променил неколку екипи во НБА, а со последната од нив, Далас Маверикс, ја освоил својата прва и единствена НБА титула во кариерата во сезоната 2010-2011 (неговата последна сезона во каирерата) совладувајќи ги во финалето Мајами Хит со 4-2.
Со репрезентацијата на СР Југославија, освојувал златни медали на Европското првенство 2001 и Светското првенство 2002.
Животопис
Предраг Стојаковиќ е роден во етничко српско семејство, од родители Миодраг и Бранка Стојаковиќ, во Пожега, СР Хрватска, СФР Југославија. Сепак, неговото семејство подоцна избегало во Белград, на почетокот на војните во Југославија. Неговиот прекар е Пеџа.
Во 1993 година, на 16-годишна возраст, Стојаковиќ се преселил во Солун, Грција. Таткото на Стојаковиќ останал во својата татковина и се борел во армијата на Република Српска Краина, против Хрватската армија, до падот на западна Славонија, во 1995 година. После тоа, тој му се придружил на неговиот син во Солун.
Стојаковиќ се здобил со целосно грчко државјанство на 17-годишна возраст, додека играл за ПАОК во Грција. Стојаковиќ служел во грчката армија, задолжителна служба од секој маж грчки државјанин.
Тој е оженет со грчката моделка Алека Камила со која има три деца. Од 2014 тие живеат во Атина.
Црвена звезда
Во 1991 година, Стојаковиќ како етнички србин бил приморан со своето семејство да избегне од Хрватска во Србија, каде со 15 години се приклучил на Црвена Ѕведа. Во младите категории на Ѕвезда, тој играл под водството на тренерот Предраг Бадњаревиќ кој го "пронашол" во Славонски Брод и кој оставил голем траг врз одличната кошаркарска кариера на Стојаковиќ во иднина. За првиот тим на белградските црвено-бели настапувал во сезоните 1992-1993 и 1993-1994, во кои одиграл вкупно 39 натпревари и постигнал вкупно 113 бода. Бил член на тимот кој ја освоил шампионската титула во Југославија во сезоната 1992-1993, но како многу млад играч имал мала минутажа. Сепак, дека се работи за голем талент било јасно уште во неговата прва сезона во Ѕвезда, кога на 16 јануари 1993 године во првенствениот натпревар против Раднички во победата на црвено-белите со 112-84 постигнал 18 бода и тоа со само 15 и пол години како далеку најмлад играч во екипата.
Во сезоната 1993-1994 настапувал само во Купот на Југославија и на два натпревари постигнал вкупно 31 бод. Земјата је била под санкции, па така црвено-белите не можеле да го задржат Стојаковиќ и уште неколку талентирани играчи во екипата.
ПАОК
Политичката и економската криза во СР Југославија го приморала Стојаковиќ со само 16 години да се пресели во Грција, каде потпишал за ПАОК од Солун. Тој останал во клубот четири години и добил грчко државјанство како и грчко презиме (Кинис). Со ПАОК тој го освоил Купот на Грција во сезоната 1994–1995, а следната сезона играл и во финалето на Купот Сапорта.
Тој бил избран како 14-ти пик на НБА драфтот 1996 од Сакраменто Кингс, но останал во ПАОК до 1998 година. Во неговата последна сезона во ПАОК, Стојаковиќ постигнал незаборавна тројка во последната секунда против Олимпијакос во Пиреја, во полуфиналната серија од плејофот на грчката лига, со која го добил натпреварот за ПАОК, со резултат 58–55. Оваа победа, со која завршило петгодишното владеење како грчки шампион на Олимпијакос, му овозможила на ПАОК да се соочи со Панатинаикос во финалната серија. Сепак, во финалето Панатинаикос ја имал предноста на домашниот терен и го совладале ПАОК во серијата со 3-2, станувајќи нов шампион на Грција. Во текот на оваа серија Стојаковиќ бил внимателно чуван од Бајрон Скот, неговиот иден тренер во Њу Орлеанс. Во неговата последна сезона со ПАОК, Стојаковиќ имал во просек 23.9 поени, 4.9 скокови, 2.5 асистенции и 1.2 украдени топки и бил избран за најкорисен играч во лигата.
Сакраменто Кингс
По две сезоне поминати на клупата, во сезоната 2000-2001, откако Сакраменто го замениле Корлис Вилијамсон за Даг Кристи, Стојаковиќ добил шанса повеќе да игра, подобрувајќи го и својот просек на 20.4 поени и 5.8 скокови по натпревар, со процент на шут за три бода од 40%. На Ол-стар викендот 2001, Стојаковиќ бил втор во натпреварот во шутирање тројки, зад Реј Ален од Милвоки Бакс, но победил во играта „Две топки“ во која партнерка му била Рути Болтон-Холифилд од Сакраменто Монаркс. Истата сезона завршил втор во гласањето за Играч кој најмногу напредувал, зад Трејси МекГрејди од Орландо Меџик.
Следната година, Стојаковиќ забележал мал пад во просечниот број на постигнати бода (19.2 поени по натпревар), но повторно за втора година по ред бил избран да учествува на Ол-стар натпреварот. Исто така, втора година по ред победил во натпреварувањето за три бода. Патот на Сакраменто во сезоната овојпат завршил во полуфиналето на Западната конференција во кое биле поразени од Далас Маверикс. За време на сезоната 2003-2004, Стојаковиќ го искористил отсуството поради повреда на најдобриот играч на Кингс Крис Вебер и остварил просек од 24.2 поени по натпревар (најдобар во НБА кариерата) и воедно бил втор најдобар стрелец во лигата зад МекГрејди. Тој, исто така, бил и најдобар изведувач на слободните фрлања за сезоната со погодени 92.7%. Трета година по ред учествувал на НБА Ол-стар натпреварот, но не успеал трет пат по ред да победи во шутирање тројки и така да се изедначи со Лари Берд и Крег Хоџиз. На крајот од сезоната завршил четврти во гласањето за најкорисен играч во лигата и бил избран во втората петорка на лигата.
Сезоната 2004-2005 ја завршил со просек од 20.1 бод по натпревар, иако поради повреда пропуштил 16 натпревари. Кингс биле елиминирани во плејофот од Минесота Тимбервулфс со резултат 4-1. Сезоната 2005—2006, за Стојаковиќ била последна во дресот на Сакраменто Кингс. Откако не ја започнал сезоната најдобро, подоцна успеал да се поправи иако просекот од 16.5 поени на 31 одигран натпревар бил најслабиот негов уште од неговата втора сезона во НБА. Како резултат на тоа, на 25 јануари 2006, тој бил проследен во Индијана Пејсерс во размена со Рон Артест.
По завршувањето на кариерата, Сакраменто Кингс во негова чест го повлекле од употреба неговиот дрес со број 16 кој тој го носел за време на својот престој во клубот.
Индијана Пејсерс
Сепак, поради повреда тој пропуштил четири натпревари во најбитниот дел од сезоната, првиот круг на плејофот против Њу Џерси Нетс, и сите тие завршиле со пораз на Индијана па тие биле елиминирани со резултат 4-2.
Њу Орлеанс Хорнетс
Во летото 2006 потпишал нов договор со Пејсерс, но набргу потоа бил испратен во Њу Орлеанс Хорнетс во замена за Ендрју Бетс. Во осмиот натпревар за својот нов клуб, на 14 ноемвра 2006, постигнал рекордни во својата НБА кариера 42 поени против Шарлот Бобкетс и станал првиот играч во историјата на НБА што отворил некој натпревар со 20 едноподруго поени за својот тим. Неговиот силен почеток за Хорнетс бил прекинат од повреда, поради која пропуштил 13 натпревари за време на сезоната 2006-2007.
Стојаковиќ се вратил следната сезона, започнувајќи ги сите 77 натпревари на кои играл, и имал многу важна улога во тимот помагајќи им на Хорнетс да добијат 56 натпревари во регуларниот дел на сезоната, што претставувало рекорд на франшизата и нивна прва титула во дивизијата. Стојаковиќ имал просек од 16.4 поени по натпревар. Во плејофот Хорнетс биле подобри од Далас Маверикс во првата рунда, а потоа во првите два натпревари од конференциското полуфинале (двете завршиле со победа на Хорнетс) против бранителот на титулата, Сан Антонио Спарс, Стојаковиќ имал просек од 23.5 поени по натпревар, со шут од 63.7% од линијата за три поени. Сепак, на крајот Хорнетс биле елиминирани во серијата од Спарс по седум натпревари.
Јадрото на Хорнетс, Крис Пол, Тајсон Чендлер, Дејвид Вест и Стојаковиќ, ги одржувало Хорнетс во игра за висок пласман и следната сезона, но повредите и размената на Чендлер го принудиле клубот да влезе во реконструкција на играчкиот кадар, што го прави ветеранот Стојаковиќ потрошен. Така, во сезоната 2010-2011 Стојаковиќ го загубил своето место во почетната постава на Њу Орлеанс, а во екипата бил заменет од Марко Белинели. Со оглед на тоа дека договорот му истекувал на крајот од сезоната, Хорнетс го вклучиле во трампа во која учествувале уште пет играчи и Стојаковиќ завршил во Торонто Репторс.
Торонто Репторс
На 20 ноември 2010, Стојаковиќ заедно со Џаред Бејлис бил заменет за услугите на Џарет Џек, Маркус Бенкс и Дејвид Андерсен од Торонто Репторс.
После само два одиграни натпревари, Стојаковиќ бил отпуштен од Репторс. Пропуштил 26 натпревари поради повреда на левото стапало.
На 20 ноември 2010 година, Стојаковиќ беше разменет во Торонто Репторс заедно со Џерид Бејлс во замена за Џерет Џек, Маркус Бенкс и Дејвид Андерсен. После појавувањето на само два натпревари, на 20 јануари 2011 година, Стојаковиќ беше ослободен од страна на Репторс-и. Пеџа пропушти 26 натпревари поради повреда на левото колено.
Далас Маверикс
На 24 јануари 2011 година, потпишал договор со Далас Маверикс. Со Маверикс ја освоил својата прва НБА титула во кариерата, давајќи солиден придонес во плејофот каде иако Пеџа влегувал од клупата за резервни играчи бележел во просек 7.1 поени по натпревар. Стојаковиќ постигнал 20 или повеќе бодови во два различни натпревари за Далас.
На 19 декември 2011 година, Стојаковиќ го објавил своето пензионирање, наведувајќи ги тековните проблеми со грбот и вратот што го попречувалe нормално да игра.
Репрезентативна кариера
Иако има грчко државјанство избрал да игра за репрезентацијата на тогашна СР Југославијa. Во 1999 година, дебитирал за репрезентацијата на Европското првенство 1999 во Франција, на кое СР Југославија освоила бронзен медал, но тој играл малку на турнирот поради повреда. На Олимписките игри 2000 во Сиднеј, Стојаковиќ со репрезентацијата на СР Југославија го освоил 6. место.
Следната година тој ја предводел репрезентацијата на СР Југославије до златниот медал на Европското првенство во кошарка 2001 во Турција, каде бил најдобар стрелец на екипата со просек од 23 бода и избран за најкорисен играч на првенствотот. Во летото 2002, освоил уште една титула со репрезентацијата, кога СР Југославије триумфирала на Светското првенство 2002 во Индијанаполис; освен освојувањето на златниот медал, Стојаковиќ бил избран во најдобрата петорка на првенството заедно со останатите НБА ѕвезди како Ману Џинобили, Дирк Новицки и Јао Минг, и репрезентативецот на Нов Зеланд, Перо Камерон.
Стојаковиќ учествувал уште на Европското првенство 2003, када ослабената репрезентација сега позната како Србија и Црна Гора го освоила шестото место.
Општи податоци
Регуларна сезона
Плејоф
Кривична постапка
Под „кривична постапка“ се подразбира законодавен процес за судско разгледување тужби за тоа дека некој го прекршил кривичниот закон.
Разлики меѓу граѓанско-правните и обичајно-правните системи
Предлагачите и на едниот и на другиот систем се обидуваат да сметаат дека нивниот систем најдобро ги брани правата на невиниот. Тенденција во обичајно-правните земји е да веруваат дека граѓанско-правните/инквизиторните системи ја немаат т.н „претполагање на невиност“ и не ја обезбедува одбраната со соодветните права. Спротивно, во земјите со инквизиторен систем постои тенденција на верување дека акузаторните постапки непрописно ги претпочитаат богатите оптуженици кои можат да си дозволат правни тимови, но се многу сурови кон посиромашните.
Основни права
Денес, во многу земји со демократски систем (вид. демократија) во кој владее правото, кривичната постапка ја става одговорноста на докажување врз обвинителството. Со други зборови од обвинителството зависи дали ќе докаже дека обвинетиот е виновен, спротивно на тоа дека одбраната треба да докаже дека тој/таа е невин/а и дека секој сомнеж е разрешен во полза на обвиниетиот. Оваа одредба, позната како претполагање на невиност, се бара на пример во 46-те земји-членки на Советот на Европа (вид. Совет на Европа), согласно чл. 6 од Европската конвенција за човекови права, а вклучена и во други документи за човекови права. Сепак, во пракса, различно функционира во различни земји.
Разлики меѓу кривичната и граѓанската постапка
Стандардите на докажување се повисоки во кривичната постапка отколку во граѓанската, бидејќи оној којшто губи ризикува да добие не само парични казни туку може да биде испратен и во затвор (или, во некои земји, да биде погубен). Во англиското право, обвинителството мора да докаже дека не постои оправдано сомневање во вината на престапникот, додека тужителот во граѓанска постапка треба да го докаже случајот врз основа на мнозинството докази. Така, во кривичен случај, делото не може да се докаже ако лицето или лицата кои судат се сомневаат во вината на осомничениот и имаат причина (не само чувство или интуиција) за тоа сомневање. Но, во граѓански случај, судот внимателно ќе ги разгледува сите докази и ќе одлучи што е најверојатно.
Кривичната и граѓанската постапка се различни. Иако некои системи, вклучувајќи го и англискиот, му дозволуваат на приватно лице да поведе кривична постапка против друго лице, крвичните постапки речиси секогаш ги поведува државата. Од друга страна, граѓанските постапки секогаш ги поведуваат поединци.